28.4.2012 Den Europæiske Unions Tidende L 116/17 KOMMISSIONENS GENNEMFØRELSESFORORDNING (EU) Nr. 368/2012 af 27. april 2012 om ændring af Rådets forordning (EU) nr. 44/2012 om fastsættelse for 2012 af fiskerimuligheder i EU-farvande og for EU-fartøjer, i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EU) nr. 44/2012 af 17. januar 2012 om fastsættelse for 2012 af fiskerimuligheder i EU-farvande og for EU-fartøjer, i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler (1), særlig artikel 5, stk. 4, og ud fra følgende betragtninger: (1) I bilag IA til forordning (EU) nr. 44/2012 er der fastsat fangstbegrænsninger for tobis i EU-farvande i ICES- område II a, III a og IV. Ifølge punkt 4 i bilag IIB til forordning (EU) nr. 44/2012 skal Kommissionen revurdere den samlede tilladte fangst- mængde (TAC'en) og kvoterne for tobis i de pågældende områder for 2012 på grundlag af videnskabelig rådgiv- ning for hvert af de syv forvaltningsområder, der er defi- neret i nævnte bilag. Den 1. marts 2012 fremlagde Det Internationale Havundersøgelsesråd (ICES) sin rådgivning om tobis, hvoraf det fremgår, at fangsterne i forvaltningsområde 1 bør begrænses til 23000 tons sammenlignet med det foreløbige tal på 200000 tons, som er fastsat i forordning (EU) nr. 44/2012 for det pågældende område. ICES har desuden anbefalet, at der bør tillades fangster på op til 5 000 tons i hvert af forvaltningsområderne 2, 3 og 4 for at gøre det muligt at overvåge bestanden i disse områder, at der ikke bør tillades fangster i forvaltnings- område 6, der overskrider de 420 tons, der er fastsat for 2011, og at der bør fastsættes nulfangst for forvaltnings- område 5 og 7. Bilag IA til forordning (EU) nr. 44/2012 bør ændres i overensstemmelse hermed. Foranstaltningerne i denne forordning er i overensstem- melse med udtalelse fra Komitéen for Fiskeri og Akva- kultur — VEDTAGET DENNE FORORDNING: Artikel 1 Bilag IA til forordning (EU) nr. 44/2012 ændres som angivet i bilaget til nærværende forordning. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. april 2012. ()) EUT L 25 af 27.1.2012, s. 55. På Kommissionens vegne José Manuel BARROSO Formand